ผู้ถือหุ้น IHL ไฟเขียวปันผล 0.10 บ. – เดินหน้าขยายตลาดใหม่
ผู้ถือหุ้น IHL ไฟเขียวปันผล 0.10 บ./หุ้น และกำหนดจ่ายเงินปันผล 18 พ.ค. 65 พร้อมเดินหน้าขยายตลาดใหม่ ผลักดันผลงานปีนี้เติบโตตามเป้า
ผู้ถือหุ้น IHL ไฟเขียวปันผล 0.10 บ./หุ้น และกำหนดจ่ายเงินปันผล 18 พ.ค. 65 พร้อมเดินหน้าขยายตลาดใหม่ ผลักดันผลงานปีนี้เติบโตตามเป้า
26 เม.ย. 2565

นายสมชาติ ลิมปานุภาพ ประธานคณะกรรมการตรวจสอบ และกรรมการอิสระ, นายองอาจ ดำรงสกุลวงษ์ ประธานกรรมการบริหาร, นางสาวกุลวรินทร์ วีระพุฒิเวทย์ กรรมการ และรองกรรมการผู้จัดการ, นายวศิน ดำรงสกุลวงษ์ กรรมการและผู้จัดการทั่วไป พร้อมด้วยคณะกรรมการ บริษัท อินเตอร์ไฮด์ จำกัด (มหาชน) หรือ IHL เปิดเผยว่า บริษัทถ่ายภาพร่วมกันภายหลังการประชุมสามัญผู้ถือหุ้นประจำปี 2565
โดยผู้ถือหุ้นมีมติอนุมัติจ่ายเงินปันผล 0.10 บาทต่อหุ้น และกำหนดจ่ายเงินปันผลวันที่ 18 พฤษภาคม 2565 ทั้งนี้บริษัทได้จ่ายเงินปันผลระหว่างกาลในปี 2564 ในอัตราหุ้นละ 0.10 บาท เมื่อวันที่ 9 กันยายน 2564 รวมจ่ายเงินปันผลทั้งปี 2564 ในอัตราหุ้นละ 0.20 บาท รวมเป็นเงินปันผลทั้งสิ้น 118.56 ล้านบาท
นอกจากนี้บริษัทเดินหน้าในการผลิตเบาะหนังรถยนต์ ซึ่งเป็นธุรกิจหลัก ส่วนกลุ่มธุรกิจใหม่ ทั้งธุรกิจผลิตหนังเฟอร์นิเจอร์, ธุรกิจฟอกหนังรองเท้า และธุรกิจขนมขบเคี้ยวสุนัข ซึ่งมีการศึกษา พัฒนา และขยายไปในตลาดใหม่ๆ เพิ่มเติม เพื่อช่วยผลักดันให้ผลงานในปีนี้เติบโตตามเป้าหมายที่วางไว้ สร้างผลตอบแทนที่ดีให้กับผู้ถือหุ้นได้ในระยะยาว